alexandrainst/scandi-wiki huggingface dataset:
Chris Dreja

Christopher Walenty Dreja () er ein engelsk musikar, mest kjend som rytmegitarist og bassist for The Yardbirds.

Karriere
Faren var av polsk opphav, medan Dreja var fødd i Surbiton, og voks opp i Kingston upon Thames i Surrey. Han og broren Stefan Dreja møtte tilfeldigvis Top Topham. Tophan og Dreja var inspirert av vise- og bluesgitaristen Gerry Lochran som byta frå akustisk til elektrisk gitar. Dei debuterte med dei elektriske gitarane sine på ein konsert med Duster Bennett og ein ung Jimmy Page.

Dreja og Topham vart medlemmar i Metropolitan (eller Metropolis) Blues Quartet. I løpet av eitt år hadde Keith Relf, Jim McCarty og Paul Samwell-Smith kome med i bandet, som skifta namn til The Yardbirds. Den då 15 år gamle Topham slutta i gruppa då dei vart profesjonelle, men Dreja fortsette å spele rytmegitar med musikarar som Eric Clapton og sidan Jeff Beck.

Dreja byta frå rytmegitar til bassgitar då den opphavlege bassisten, Paul Samwell-Smith, slutta. Dreja var medlåtskrivar på fleire av Yardbirds-songane, særleg dei på albumet Roger the Engineer.

Etter at Yardbirds vart oppløyst, tilbaud Page Dreja om å bli bassist i det nye bandet han skulle starte (som vart Led Zeppelin). Dreja avslo tilbodet for å bli fotograf. Han fotograferte Led Zeppelin for baksida av debutalbumet deira.

Dreja spelte i bandet Box of Frogs i lag med andre Yardbirds-medlemmar i 1980-åra. 

I 2012 og 2013 fekk Dreja ei rekkje slag og har ikkje spelt musikk sidan då.

Kjelder
Denne artikkelen bygger på «Chris Dreja» frå ,  den 31. mars 2018. 
 oppgav desse kjeldene:

Engelske rockebassistar
Engelske rockegitaristar
Engelske låtskrivarar
The Yardbirds-medlemmar
Rytmegitaristar
Britiske rhythm and blues boom-musikarar
Bluesrock-musikarar
Rock and Roll Hall of Fame
Led Zeppelin
Jim McCarty

James Stanley McCarty () er ein engelsk musikar, mest kjend som trommeslagar i The Yardbirds og Renaissance.

Biografi
McCarty vart fødd i Liverpool, men familien flytta til London då han var to år gammal. På skulen der møtte han Paul Samwell-Smith, som òg spelte i Yardbirds. 

McCarty spelte med The Yardbirds, Together, Renaissance, Shoot, Illusion, The Yardbirds-bandet Box of Frogs, Stairway, British Invasion All-Stars og Pilgrim, i tillegg til under sitt eige namn som Jim McCarty Band. Sidan 1992 har han spelt under namnet Yardbirds.

Kjelder
Denne artikkelen bygger på «Jim McCarty» frå ,  den 31. mars 2018. 
 oppgav desse kjeldene:

Bakgrunnsstoff
 
 Jim McCarty si nettside

Engelske rocketrommeslagarar
The Yardbirds-medlemmar
Musikarar frå Liverpool
Britiske rhythm and blues boom-musikarar
Rock and Roll Hall of Fame
Top Topham

Anthony «Top» Topham () er ein engelsk musikar og kunstnar. Han er mest kjend som ein bluesgitarist som var den første sologitaristen i The Yardbirds. Topham slutta i bandet då dei vart profesjonelle, sidan han berre var 15 år gammal på den tida, og vart erstatta av Eric Clapton, den første av tre sologitaristar i Yardbirds som vart særs kjende musikarar. Dei to andre var Jeff Beck og Jimmy Page).

Utanom musikkarrieren har Topham arbeidd som interiørdesignar og målar.

Kjelder

Denne artikkelen bygger på «Top Topham» frå ,  den 31. mars 2018. 
 oppgav desse kjeldene:

Engelske rockegitaristar
The Yardbirds-medlemmar
Britiske rhythm and blues boom-musikarar
The Ed Sullivan Show

The Ed Sullivan Show var eit amerikansk fjernsynsshow som gjekk på CBS frå 20. juni 1948 til 6. juni 1971 med programleiaren Ed Sullivan. Programmet vart erstatta i september 1971 av CBS Sunday Night Movie.

I 2002 var The Ed Sullivan Show rangert på 15. plassen på TV Guide si liste over dei 50 beste fjernsynsshowa gjennom tidene. På tilsvarande liste i 2013 var det på 31. plassen.

Programmet gjekk kvar søndag kveld frå kl. 20 til kl. 21. Alle typar for underhaldning vart vist fram på pgorammet frå klassisk musikk, operasongarar, popartistar, komikarar, ballettdansarar, skodespelarar som framførte monologar og sirkusartistar. Formatet var i røynda det same som varieté.

Kjende episodar og artistar
The Ed Sullivan Show er særleg kjend for å ha introduserte og skapt gjennombrotet for mange artistar i 1950- og 1960-åra i Amerika, som Elvis Presley, The Beatles, The Supremes, The Dave Clark Five, The Animals, The Beach Boys, The Jackson 5, Janis Joplin, The Rolling Stones, The Mamas & the Papas, The Lovin' Spoonful, Herman's Hermits, The Doors og The Band. Den kanadiske komikarduoen Wayne and Shuster var på programmet 67 gonger, meir enn nokon annan.

Elvis Presley si første framføring på programmet vart sett av 60 million menneske, som på den tida var 82,6 prosent av alle TV-sjåarar i USA, noko som er det største TV-publikummet i historia. The Beatles vart sett av 73,7 millionar menneske i 1964, men det var då 45,3 % av alle sjåarar i USA.

Kjelder
Denne artikkelen bygger på «The Ed Sullivan Show» frå ,  den 31. mars 2018. 
 oppgav desse kjeldene:

Bakgrunnsstoff

 Offisiell nettstad
 
 

USA-amerikanske fjernsynsseriar
Ski-NM 1970

Noregsmeisterskapen på ski 1970 i nordiske greiner vart avvikla i tida 23. januar – 1. februar 1970 i Trondheim og Meldal i Sør-Trøndelag.

Mennene tevla i fire langrennsøvingar, to hopprenn og eitt kombinertrenn, medan kvinnene tevla i tre langrennsøvingar.

Langrenn menn

15 km 

Dato: 25. januar
Stad: Trondheim

30 km 

Stad: Trondheim

50 km 

Dato: 1. februar
Stad: Meldal

3 x 10 km stafett 

Dato: 29. januar
Stad: Meldal

Langrenn kvinner

5 km 

Dato: 30. januar
Stad: Meldal

10 km 

Dato: 28. januar
Stad: Meldal

3 x 5 km stafett 

Dato: 1. februar
Stad: Meldal

Kombinert 

Dato: 24./25. januar
Stad: Trondheim

Hopprenn

Normalbakke 

Dato: 25. januar
Stad: Granåsbakken, Trondheim

Storbakke 

Dato: 1. februar
Stad: Kløvsteinbakken, Meldal

Kjelder
 Sportsboken 1970. Norsk kunstforlag. Oslo 1970.

Noregsmeisterskap i 1970
Noregsmeisterskap på ski
Idrettstilskipingar i Trøndelag
Idrett i Orkland
Idrett i Trondheim
Påskekort

Påskekort er ein type kort delt ut eller sendt som postkort i samband med påske. Det kan innehalda ei påskehelsing og motiv knytt til påske som kan vera religiøse eller sekulære.

Historie 

Ein byrja senda påskekort på slutten av 1800-talet. Dei bygde på tradisjonar med påskebrev, brev som barn laga og gav kvarandre i Sverige på 1800-talet, og den aukande interessa for prospektkort. Det var særleg i Tyskland ein byrja trykka påskekort, men dei blei etterkvart laga i fleire land.

Frå 1900 blei det send og laga mange påskekort i Noreg, med ei stordomstid rundt andre verdskrigen.
Skikken gjekk tilbake mot slutten av hundreåret, til dels erstatta av e-kort og andre elektroniske kommunikasjonsmiddel.

I Sverige kan barn framleis dela ut heimelaga påskekort eller påskebrev når dei går «påskebukk» utkledde som påskehekser og liknande.

Motiv

Utbreidde motiv på tidlege tyske påskekort var påskeharen. Etterkvart som påskekort blei laga fleire stader fekk ein fleire religiøse motiv, som krossar, kyrkjer eller kyrkjegang, og fleire sekulære påsketradisjonar som egg, kyllingar, høns og harar, vårplantar som gåsungar, påskeliljer og påskeris, figurar som påskehekser og påsketroll, og påskeaktivitetar som skigåing og hytteliv.
Ofte blir fleire motiv nytta samtidig. Nokre påskekort kan vera humoristiske, til dømes med dyr som oppfører seg som menneske. Nokre kan oppfattast som politiske, som eit kort frå andre verdskrigen med ein marsjerande hane framfor rekkjer av høns - tolka som eit symbol på «Hitler med alle sine høns.»

Nokre norske kunstnarar som laga mange påskekort var Kjell Aukrust, Andreas Bloch, Harald Damsleth, George Schumann, Erling Nielsen og Gondro Elind. Svenske Jenny Nyström var ein populær påskekortkunstnar.

Galleri

Kjelder 

Denne artikkelen bygger på «Påskkort» frå ,  den 1. april 2018. 
 oppgav desse kjeldene: 
 http://www.postmuseum.posten.se/utstallningar/pask1.html - Postmuseum om påskkort.

Bakgrunnsstoff  

Påskekort av Jenny Nyström ved nettstaden til Kalmar läns museum 

Kort
Postkort
Gordon Waller

Gordon Trueman Riviere Waller () var ein skotsk songar, låtskrivar og gitarist, best kjend som Gordon i popduoen Peter and Gordon i 1960-åra. Dei fekk ein stor hit med songen «A World Without Love».

Biografi
Waller var fødd i Braemar i Skottland, som son av ein kirurg. Familien flytta seinare til Middlesex då Waller var barn. På skulen møtte han Peter Asher og dei byrja å spele i lag som ein duo - Peter and Gordon. Asher var den eldre broren til skodespelarinna Jane Asher, som i midten av 1960-åra var kjæraste med Paul McCartney i The Beatles. Gjennom denne kjennskapen fekk duoen ofte songar av Lennon–McCartney som dei spelte inn, som den første store hitten deira, «A World Without Love» (1964).

Peter and Gordon vart oppløyst i 1968. Waller prøvde seg så som soloartist utan å lukkast, og gav ut eitt album, and Gordon. I 1971 spelte han i musikalen Joseph and the Amazing Technicolor Dreamcoat som Pharaoh, og song på det tilhøyrande albumet.

I 2007 gav Waller ut soloalbumet Plays the Beatles, med ei nyinnspeling av «Woman», som Paul McCartney skreiv under pseudonymet Bernard Webb, og som Peter and Gordon hadde hatt ein hit med i midten av 1960-åra. I 2008 følgde han opp med Rebel Rider.

Han døydde av eit hjarteinfarkt den 17. juli 2009 på eit sjukehus i Norwich i Connecticut.

Diskografi

Med Peter and Gordon
 In Touch With... (1964)
 Peter and Gordon (1964)
 World Without Love (1964)
 Hurtin' 'n' Lovin''' (1965)
 I Don't Want to See You Again (1965)
 I Go to Pieces (1965)
 True Love Ways (1965)
 Best of Peter and Gordon (1966)
 Peter and Gordon	Sing & Play the Hits of Nashville (1966)
 Somewhere (1966)
 Woman (1966)
 In London for Tea (1967)
 Knight in Rusty Armour (1967)
 Lady Godiva (1967)
 Hot Cold & Custard (1968)
 Best of Peter and Gordon (1983)
 Hits of Peter and Gordon (1983)
 Best of Peter and Gordon (1991)
 Ultimate Peter and Gordon (2001)	 	 
 Definitive Collection: Knights in Rusty Armour (2003)

Som soloartist
 ...and Gordon (1972)
 Joseph and the Amazing Technicolor Dreamcoat (Pharaoh, som Gordon Waller) (1974)
 Plays the Beatles (by Gordon Waller) (2007)
 Rebel Rider (by Gordon Waller) (2008)

KjelderDenne artikkelen bygger på «Gordon Waller» frå ,  den 1. april 2018.  oppgav desse kjeldene:''

Britiske gitaristar
Britiske songarar
Britiske låtskrivarar
A World Without Love

«A World Without Love» er ein song spelt inn av den britiske duoen Peter and Gordon og gjeven ut som debutsingelen deira i februar 1964. Som kom òg ut på debutalbuma eira i Storbritannia og USA. Songen var skriven av Paul McCartney og tilskriven Lennon–McCartney. B-sida var «If I Were You», skriven av Peter and Gordon.

I Storbritannia gjekk songen heilt til topps på både Record Retailer-lista og New Musical Express-lista. I USA toppa «A World Without Love» både Billboard Hot 100 og Cash Box Top 100. Songen nådde òg toppen av Irish Singles Chart, toppen av New Zealand si «Lever Hit Parade», andreplassen i Australia, og åttandeplassen på VG-lista i Noreg.

Bakgrunn
McCartney skreiv songen då han var 16. Då han flytta til London og kjærasten hans Jane Asher i 1963, delte dei rom med broren hennar, Peter Asher. Asher spurte han om han kunne bruke songen etter at Asher og Gordon Waller hadde fått platekontrakt som Peter and Gordon.

McCartney syntest ikkje songen var god nok for The Beatles. Songen vart derfor aldri gjeven ut av The Beatles, og den einaste kjende innspelinga av eit Beatles-medlem er den originale demoinnspelinga til McCartney, som no er eigd av Peter Asher.

Det er ein av to songar skrivne av Lennon–McCartney som har gått til topps i USA av ein annan artist enn The Beatles. Den andre er «Lucy in the Sky with Diamonds» med Elton John. «Bad to Me» var skriven av Lennon og McCartney i 1963 og gjeven til Billy Kramer. Denne nådde toppen i Storbritannia, men ikkje i USA. Før han gav songen til Peter and Gordon, tilbaud McCartney han til Billy J. Kramer, som avslo. Songen var ein av sju førsteplassar skrivne av Lennon-McCartney i USA i 1964, noko som er rekord innafor same kalenderår.

«A World Without Love» er med på lista til Rock and Roll Hall of Fame over dei 500 songane som forma rock and roll.

Salslister

Vekeslister

Årslister

Andre versjonar
Ein versjon av Bobby Rydell frå mai 1964 nådde 80. plassen på Billboard Hot 100.

I 1964 gav The Supremes ut ein versjon av songen på albumet A Bit of Liverpool. Denne versjonen vart ein hit i somme land i Søraust-Asia og nådde 7. plassen i Malaysia.

Del Shannon spelte ein versjon av songen i 1964 på albumet hans Handy Man.

Patty Duke spelte ein versjon av songen i 1965 på debutalbumet Don't Just Stand There.

Terry Black gav ut ein versjon av songen i 1965 på debutalbumet Only 16.

Kjelder

Denne artikkelen bygger på «A World Without Love» frå ,  den 1. april 2018. 
 oppgav desse kjeldene:

Bakgrunnsstoff
World Without Love på JPGR.org

Songar frå 1964
Singlar frå 1964
Songar skrivne av Lennon–McCartney
The Beatles-songar
Peter and Gordon-songar
Nummer-ein-singlar i Storbritannia
Songar på toppen av Billboard-lista
Debutsinglar
Capitol Records-singlar
Columbia Graphophone Company-singlar
Terry Black-songar
The Supremes-songar
Nobody I Know

Nobody I Know er ein song skriven av Paul McCartney (tilskriven av Lennon–McCartney) som Peter and Gordon spelte inn i april 1964 i Abbey Road Studio. Peter and Gordon hadde hatt ein stor hit med McCartney-songen «A World Without Love» og McCartney skreiv «Nobody I Know» som ein oppfølgjar for duoen. Songen nådde 10. plassen i Storbritannia og 12. plassen i USA.

Ei franskspråkleg utgåve kalla «Partir, il nous faut» vart spelt inn av Petula Clark og gjeve ut i 1965 på ein EP med hitten hennar «Dans les temps».

Kjelder
Denne artikkelen bygger på «Nobody I Know» frå ,  den 1. april 2018. 
 oppgav desse kjeldene:

Bakgrunnsstoff
 

Singlar frå 1964
Songar skrivne av Lennon–McCartney
Peter and Gordon-songar
Columbia Graphophone Company-singlar
Capitol Records-singlar
Songar frå 1964
Petula Clark-songar
I Don't Want to See You Again

«I Don't Want to See You Again» er ein song by Paul McCartney tilskriven av Lennon–McCartney, som vart gjeven ut av Peter and Gordon i 1964 som singel. Songen nådde 16. plassen på Billboard Hot 100.

Kjelder
Denne artikkelen bygger på «I Don't Want to See You Again» frå ,  den 1. april 2018. 
 oppgav desse kjeldene:

Singlar frå 1964
Songar skrivne av Lennon–McCartney
Peter and Gordon-songar
Columbia Graphophone Company-singlar
Capitol Records-singlar
Songar frå 1964
Woman av Paul McCartney

«Woman» er ein song frå 1966 av Peter and Gordon, skriven av Paul McCartney under eit pseudonym for å sjå om han kunne få suksess utan Lennon-McCartney-namnet.

McCartney hadde skrive tre tidlegare singlar for Peter and Gordon(«A World Without Love», «Nobody I Know» og «I Don't Want to See You Again»). Denne gongen valde McCartney å bruke eit pseudonym, Bernard Webb, for å sjå om songen kunne få suksess utan at han var tilskriven Lennon–McCartney.  Men det tok ikkje langt tid før pressa fekk nyss i at songen var skriven av McCartney.

Salslister

Vekeslister

Kjelder

Denne artikkelen bygger på «Woman (Paul McCartney song)» frå ,  den 1. april 2018. 
 oppgav desse kjeldene:

Singlar frå 1966
Songar skrivne av Paul McCartney
Peter and Gordon-songar
Columbia Graphophone Company-singlar
Songar frå 1966
Capitol Records-singlar
The Beau Brummels-songar
Forbrukslån

Forbrukslån er eit lån som blir gjeve utan krav til finansiell tryggleik. Til skilnad frå lån med tryggleik, krev ikkje banken pant i låntaker sine eigedelar (til dømes bustadlån). Pengane frå eit forbrukslån kan disponerast fritt.

Om forbrukslån 
Renta varierer i samsvar med lånesøkaren si betalingsevne og kva bank ein har valt. Prisskilnadene er store, med renter frå 6 prosent opp til mange tusen prosent for såkalla «mikrolån». Sistnemnde vert kjenneteikna av svært små beløp med kort nedbetalingstid. Alder, inntekt, skuldnader og generell økonomisk livssituasjon er blant faktorane som påverkar renta på eit forbrukslån. Dersom ein ikkje imøtekjem krava banken stiller eller ynskjer å betre rentene på forbrukslånet, er det mogleg å søke om forbrukslån med ein medlåntakar. 

I samsvar med Utlånsforskrifta skal et forbrukslån betalast ned innen 5 år.

Forbrukslån i Noreg 
Eit søk på Finansportalen (drifta av Forbrukerrådet) viste at det fanst meir enn 60 bankar med tilbod om forbrukslån i 2021. Tal frå Noregs Bank viser ein kraftig vekst i forbrukslån. Ved utgangen av 2016 hadde norske hushald ca. 3 prosent av gjelda si knytt til forbrukslån. Nye lån auka 15 prosent, som er det dobbelte av total kreditt ferda ut i marknaden (ca. 7 %). Frå 2019 har tendensen vore dalande, noko som truleg kan knytast til innføringa av gjeldsregistra i juli same år.

Rettar for låntakarar 
Marknadsføring, tilbod og utferding av forbrukslån i Noreg vert i hovudsak dekt av dei same reglane som generelle finansielle tilbod. Angrerettslova fastsett løyvet til å kansellere avtalen fram til 2 veker etter gjeldsbrevet vart signert. Det gjeld både for direkte sal og fjernsalg.

Banken har plikt om å rå moglege låntakarar frå å ta opp lån dei ikkje trur dei har evne til å betene. Banken skal gje rådet i skriftleg form før lånet vert utbetalt. Bankar som ikkje overheld reglane om opplysningsplikt kan bli stilt økonomisk ansvarleg i ettertida. Låntakarar har òg løyve til at nedbetale gjelda tidlegare enn avtalt, utan økonomiske konsekvensar.

Kjelder

Lån
Privatøkonomi
Aratinga


Aratinga er ei biologisk slekt av parakittar og medlem av papegøyefamilien, Psittacidae. Leveområdet er aust for Andes i Sør-Amerika, alle dei seks artane finst innanfor grensene til Brasil.

Namnet 'Aratinga' kjem frå tupíspråk og tyder klårt farga fugl eller papegøye.

Skildring 
Dette er parakittar i kraftfulle farger, mest i gult og grønt. Heile eller ytste delar av handsvingfjørene er djupblåe. Ein markert ring av berr hud rundt auga synast ofte kvit eller lys, hos svovelparakitt er farga på ringen skildra som blågrå, og hos eldkroneparakitt er denne huda mørk. Dei har kroppslengd på om lag 30 centimeter inkludert relativt lange halar. Kjønna er like.

Aratinga-parakittar har utbreiing frå sørlegaste Colombia og søraustlege Venezuela til nordlege Argentina. Korkje  Uruguay eller Chile har naturlege populasjonar av nokon av desse artane. Typar av habitat som dei nyttar varierer mellom artane, alle synast å trenge tilgang på opne område sjølv om dei beitar i skog. Nendayparakitt kan plukke føde på bakken. Alle har relativt lågtliggande habitat, men eldkroneparakitt kan leve i over 2000 moh. i søraustlege Brasil.

Aratinga er sosiale fuglar, flyg snøggt og direkte i store flokkar. Føda er frø, nøtter, frukter og nokre er observerte i å supplere med blomar.

Taksonomi og artsliste
Det som ornitologien tidlegare lista opp som Aratinga var ei langt større gruppe på totalt ca. 24 papegøyeartar. I 2014 blei gruppa splitta i 4 slekter:
Aratinga, Eupsittula, Psittacara og Thectocercus.

Typearten i dagens Aratinga er rekna å vere solparakitt.

Aratinga i rekkjefølgje etter EBird/Clements Checklist v2017 med norske namn etter Norske navn på verdens fugler:     

 Kvitøyreparakitt, Aratinga weddellii, Dusky-headed Parakeet, Deville, 1851, (LC)
 Nendayparakitt, Aratinga nenday, Nanday Parakeet, Vieillot, 1823, (LC)  
 Solparakitt, Aratinga solstitialis, Sun Parakeet, Linné, 1758, (EN)  
 Svovelparakitt, Aratinga maculata, Sulphur-breasted Parakeet, Müller, 1776, (LC)  
 Jandayaparakitt, Aratinga jandaya, Jandaya Parakeet, Gmelin, 1788, (LC)  
 Eldkroneparakitt, Aratinga auricapillus, Golden-capped Parakeet, Kuhl, 1820, (NT)

Kjelder 
 Collar, N. (2018). Parrots (Psittacidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Hypertekst 'Species table', (Henta frå https://www.hbw.com/node/52256  1. april 2018)
Referansar

Bakgrunnsstoff 

Parakittar
Påskebrev

Påskebrev er brev laga og overleverte ved påsketider. Dei kan vera illustrerte, og kan i nokre høve reknast som forløparar for påskekort

Danmark

I Danmark er tradisjonen kjend som gækkebreve. Gække tyder snøklokke, og ofte er ein slik blome med i brevet. Det er elles ofte skrive på fint utklipt papir, og inneheld gjerne eit anonymt dikt som ber mottakaren gissa kven som har sendt det. Underskrifta er ofte ei rad prikkar som tilsvarar bokstavane i namnet til sendaren. Om mottakaren gisser kven som har sendt brevet, skal sendaren gje dei eit påskeegg. Om dei ikkje finn ut av det, er det mottakaren som skylder eit egg til sendaren.

Nokre gækkevers er:

- Gæk gæk gæk - mit navn er blevet væk.

- En vintergæk, en sommernar, en fugl foruden vinger, en lille ven, som har dig kær, en kærlig hilsen bringer.

Sverige
I Sverige pleier påskbrev innehalde teikningar og rim. På 1800-talet og kanskje tidlegare gav ein slike brev til naboar og kjende på 
skjærtorsdag eller påskeaftan.

Tidlegare var det særleg ungdommar og vaksne som laga påskebrev. Breva kunne innehalde fargelagde teikningar av ulike figurar som påskehekser på veg til Blåkulla (Bloksberg), fantastiske vesen eller kjærleikspar. I tillegg hadde dei gjerne ei helsing på rim, ofte med påsketilknytting. Eit vanleg vers var:

Sopa, raka, smörjehorn, sänder jag dig till resedon. Far fort min vän, kom snart igen. Det önskas av en trogen vän.

Brevet blei bretta tre-fire gonger og kunne lukkast med til dømes ei fjør. Nokre stader hadde ein godteri oppi.
Ein kunne også kjøpa ferdiglaga brev.

Brevet kunne ha ein fantasifull adressat, til dømes påsketrollet.
Det blei ikkje underskrive, og tradisjonelt blei det kasta inn døra til mottakaren. Avsendaren prøvde så ofte å springa vekk før han blei gjenkjend. Ved nokre høve kledde avsendarar seg ut som påskekjerringer eller påskehekser.

I nyare tid er skikken som regel utført av barn, og er vanlegast i Vest-Sverige. 
I delar av Dalsland of Värmland kastar ein framleis breva inn til folk, elles er det vanleg at utkledde påskekjerringer overleverer dei. I andre delar av Sverige kan påskekjerringane i staden dela ut påskekort.

Kjelder 

Delar av denne artikkelen bygger på «Gækkebrev» frå , og «Påskbrev» frå  den 2. april 2018.  
 

Brev
Brev
NM i alpine greiner 1952

Noregsmeisterskapen i alpine greiner 1952 fann stad helga 16.-17. mars 1952 ved Molde. Over 1000 tilskodarar såg renna på laurdag, fem gongar så mange var til stades sundagen.

Slalåm 

Dato: 16. mars

Storslalåm 

Dato: 15. mars

Utfor 

Dato: 16. mars

Kvinner

Slalåm  

Dato: 16. mars

Storslalåm 

Dato: 15. mars

Utfor 

Dato: 16. mars

Kjelder
Arbeiderbladet 17. mars 1952

Noregsmeisterskap i 1952
Noregsmeisterskap i alpine greiner
Idrett i Molde
Ski-NM 1990

Noregsmeisterskapen på ski 1990 i nordiske greiner vart avvikla i tida 27. januar til 11. februar 1990. Meisterskapen omfatta tolv øvingar, åtte for menn og fire for kvinner. Langrennstevlingane og kombinertrennet fann stad på Gjøvik i Oppland og Fluberg i Buskerud, medan hopprenna gjekk av stabelen i Meldal i Sør-Trøndelag og på Fluberg.

Langrenn menn

15 km fristil

30 km fristil

50 km klassisk 

Dato: 11. februar
Stad: Gjøvik

Langrenn kvinner

5 km klassisk

10 km fristil

30 km klassisk 

Dato: 10. februar
Stad: Gjøvik

Kombinert

Hopprenn

Normalbakke

Storbakke 

Dato: 27. januar
Stad: Kløvsteinbakken, Meldal

Kjelder
Sportsboken 90-91. Sportsboken As/VG. 1990.

Noregsmeisterskap i 1990
Noregsmeisterskap på ski
Idrettstilskipingar i Innlandet
Idrettstilskipingar i Viken
Drapsforsøk

Drapsforsøk er ei handling som kunne ha medført død hjå eit menneske, men ikkje gjorde det.
Eit slikt forsøk på drap er ofte straffbart i seg sjølv, men definisjon og strafferame kan variera mellom ulike jurisdiksjonar.

For at nokon skal dømmast for drapsforsøk, må retten finna det sannsynleg at meininga med handlinga var å drepa.
I staden kan ein vedgå eller dømmast for drapstruslar eller lekamsskading.

I Noreg er drapsforsøk straffbart på linje med drap etter Straffeloven § 233, jf. § 49.
Kva slags straff ein får, kjem an på korleis freistnaden vert utført, men Høgsterett stadfesta i ein dom frå 2011 ei straff på ni år i fengsel.

Referansar

Strafferett